Akti

Ο Καφές της Τετάρτης
2022-11-02 13:30 - 16:00, 2022-10-05 13:30 - 16:00, 2022-09-07 13:30 - 16:00, 2022-06-01 13:15 - 16:00, 2022-05-04 13:15 - 16:00, 2022-04-06 13:15 - 16:00 (Europe/Zurich) | Café Ex Machina, Rue du Vieux-Marché 11, Nyon, Vaud, 1260, Switzerland
Κάθε πρώτη Τετάρτη του μήνα, συναντιόμαστε για χαλαρή κουβεντούλα και καφέ στο café Ex Machina, στο κέντρο της Νυόν.

Μάθημα Παραδοσιακών Χορών
2022-10-30 17:00 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Μάθημα Παραδοσιακών Χορών
2022-10-09 18:00 - 19:30, 2022-09-25 18:00 - 19:30, 2022-06-19 18:00 - 19:30, 2022-05-22 18:00 - 19:30 | Maison de Quartier de la Redoute, Chemin de la Redoute 12, Nyon, 1260, Switzerland

Επιστροφή από τα Αντικύθηρα: το Ναυάγιο και ο Μηχανισμός (ομιλία στα γαλλικά)
2022-10-09 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Ο Γιάννης Μπιτσάκης θα μας μιλήσει για τον Μηχανισμό των Αντικυθήρων και για την εξαιρετικά πετυχημένη αποστολή του Πανεπιστημίου της Γενεύης στα Αντικύθηρα, μέρος του ερευνητικού προγράμματος 2021-2025 που ευελπιστεί να κλείσει μία ιστορία η οποία ξεκίνησε λίγο πριν το Πάσχα του 1900.
Στο ναυάγιο των Αντικυθήρων γεννήθηκε η ενάλια αρχαιολογία, με την ανακάλυψη ενός πραγματικού θησαυρού, αλλά και του μοναδικού μηχανισμού με γρανάζια της ελληνιστικής εποχής που διασώθηκε, παραδόξως χάρις στο ναυάγιο του πλοίου που το μετέφερε στη Ρώμη. Στον βυθό των Αντικυθήρων είναι πιθανόν να βρίσκονται ακόμα οι χαμένοι οδοντωτοί τροχοί του Μηχανισμού, πράγμα που εξηγεί τη στήριξη και τη συμμετοχή της Hublot στις έρευνες, καθότι ο Μηχανισμός θεωρείται ως ο πρόγονος όλων των μηχανισμών με οδοντωτούς τροχούς, συνεπώς και των ρολογιών.
Ο Γιάννης Μπιτσάκης είναι συντονιστής των ερευνητικών προγραμμάτων για τα Αντικύθηρα στο Πανεπιστήμιο της Γενεύης και συνεργάτης του τμήματος Έρευνας και Ανάπτυξης της ωρολογοποιίας Hublot.

Ιωάννης Καποδίστριας - Δόξα και Μοναξιά
2022-09-28 19:30 - 21:00
Θέατρο Ελλήνων Γενεύης
https://www.theatregrec.ch/wp-content/uploads/2022/08/TGG-220722-Aff-Ge-gr.pdf

Προβολή του αγώνα Ελλάδα-Τσεχία (Eurobasket 2022)
2022-09-11 20:30 - 23:00 | Maison de Quartier de la Redoute, Chemin de la Redoute 12, Nyon, 1260, Switzerland
Προβολή του αγώνα της Εθνικής Ελλάδος για τη φάση των 16 του Eurobasket 2022 απέναντι στην Τσεχία.

Fête Interculturelle 2022
2022-06-26 11:30 - 18:00
Ο σύλλογος μας συμμετέχει στην 17η Fête de l’Interculturelle που θα πραγματοποιηθεί την Κυριακή 26 Ιουνίου 2022 στη Rive της Nyon!
Από τις 11:30 και μετά, θα μας βρείτε στο σταντ ελληνικών φαγητών, δίπλα σε συλλόγους άλλων χωρών (Ιταλία, Πορτογαλία, Βραζιλία, Αλβανία/Κόσσοβο και Ακτή Ελεφαντοστού).
Επίσης, στις 14:15, το χορευτικό του συλλόγου μας θα παρουσιάσει ένα σύντομο (30′) πρόγραμμα παραδοσιακών ελληνικών χορών.
Θα χαρούμε να σας συναντήσουμε σε αυτήν την ιδιαίτερη περίσταση!

Διάλεξη Δρ. Martin Nicoulin στη Λωζάνη
2022-06-12 18:00 - 20:00
Ο Σύλλογος Ελλήνων Λωζάννης «Η Εστία» σας προσκαλεί με χαρά στη διάλεξη του
Δρ. Martin Nicoulin, την Κυριακή 12 Ιουνίου στις 18:00, στο ξενοδοχείο Continental στη Λωζάνη, με θεμα
« Johann-Jacob Meyer, ελβετός φιλέλληνας που πέθανε στο Μεσολόγγι για την απελευθέρωση της Ελλάδας ».
Διευκρινίζουμε ότι η ομιλία θα είναι στα γαλλικά.

Γιορτή για τα 10 χρόνια του Κύκλου Ελληνικών Σπουδών
2022-06-12 14:30 - 17:30

Προβολή της Ταινίας "Σμύρνη μου, αγαπημένη" στη Γενεύη
2022-06-09 19:00 - 21:30

Προβολή της Ταινίας "Σμύρνη μου, αγαπημένη" στη Λωζάνη
2022-06-02 20:00 - 22:30

Τακτική Γενική Συνέλευση 2022
2022-05-22 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 22 Μαΐου 2022 και ώρα 16:00 στο Maison de Quartier de la Redoute (Chemin de la Redoute 12, 1260 Nyon).
Για περισσότερες πληροφορίες: https://akti.ch/archives/1483

Βυζαντινή και ποντιακή μουσική: από την Άλωση ως σήμερα
2022-05-15 17:00 - 19:00
Εκδήλωση με ομιλία για τη μουσική των Ελλήνων του Πόντου και τη σχέση της με
τη βυζαντινή μουσική. Μουσική με τραγούδι συνοδεία λύρας.
Ομιλητής: Γεώργιος Ντόβολος, καθηγητής βυζαντινής μουσικής, φιλόλογος,
πρωτοψάλτης.
Στο μουσικό μέρος τραγουδά ο Γ. Ντόβολος και τον συνοδεύει στη λύρα ο Παντελής
Αθανασιάδης.
Κυριακή 15 Μαΐου 2022, ώρα 5 μ.μ.
Maison de la femme (grande salle), Av. Eglantine 6, 1006 Lausanne
Είσοδος δωρεάν – δεν απαιτείται προεγγραφή.
Οργάνωση εκδήλωσης: Η Μέλισσα του Ελληνισμού

5ος Διαγωνισμός Ποίησης και Πεζόμορφου Στοχασμού ΣΠΕΚ ΔΕ ΣΕ ΞΕΧΝΩ ΙΩΝΙΑ “Ω Σμύρνη πάντα εσύ μαργαριτάρι…”
2022-05-15 - 2022-06-30
Η Γενική Γραμματεία Απόδημου Ελληνισμού και Δημόσιας Διπλωματίας του Υπουργείου Εξωτερικών υποστηρίζει τον 5ο Διαγωνισμό Ποίησης – Πεζόμορφου Στοχασμού με θέμα ΔΕ ΣΕ ΞΕΧΝΩ ΙΩΝΙΑ «Ω Σμύρνη πάντα εσύ μαργαριτάρι…» (25.5.2022)
Με την υποστήριξη της Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών και σε συνεργασία με το Σύνδεσμο Πολιτισμού Ελλάδας Κύπρου (ΣΠΕΚ), πραγματοποιείται ο 5ος Διαγωνισμός Ποίησης και Πεζόμορφου Στοχασμού συνοδεία φωτογραφίας-κειμηλίου, με θέμα ΔΕ ΣΕ ΞΕΧΝΩ ΙΩΝΙΑ «Ω Σμύρνη πάντα εσύ μαργαριτάρι…» (Ανατολή | Κ. Παλαμάς).
Ο Διαγωνισμός ξεκίνησε στις 15/5/2022 και λήγει στις 30/6/2022. Απευθύνεται σε άτομα κάθε ηλικίας και θεματικά αφορά τόσο το υψηλό επίπεδο της ζωής στην Ιωνία μέχρι το 1921, όσο και τη Μικρασιατική Καταστροφή (1922). Οι συμμετέχοντες, μαζί με το ποίημα ή τον πεζόμορφο στοχασμό τους, θα πρέπει να αποστείλουν και μία φωτογραφία με λεζάντα, Ιώνων συγγενών ή φιλικής οικογένειας από την Ιωνία.
Η Κριτική Επιτροπή του Διαγωνισμού θα επιλέξει από τα έργα που θα υποβληθούν, εκείνα τα οποία και θα ενταχθούν σε Ανθολογία, η οποία θα εκδοθεί από το Σύνδεσμο Πολιτισμού Ελλάδας Κύπρου σε συνεργασία με τις εκδόσεις ΑΡΧΥΤΑΣ.
Οι τρεις συμμετοχές που θα διακριθούν, θα τιμηθούν λαμβάνοντας αντίστοιχα Αριστείο – Βραβείο – Έπαινο, ένα πρωτότυπο εικαστικό έργο, φιλοτεχνημένο από εκλεκτό καλλιτέχνη μέλος του Συνδέσμου Πολιτισμού Ελλάδας Κύπρου και ένα αντίτυπο της Ανθολογίας. Όλοι όσοι επιλεγούν να συμμετέχουν στην Ανθολογία θα προσκληθούν σε ειδική τιμητική εκδήλωση που θα διεξαχθεί υπό την αιγίδα της Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών.
Πληροφορίες αναφορικά με τους όρους συμμετοχής στο Διαγωνισμό δίνονται στην ιστοσελίδα https://cultural-association.org/5ος-διαγωνισμός-ποίησης-και-πεζόμορφο/.

Μαθήμα Παραδοσιακών Χορών
2022-05-08 18:00 - 19:30, 2022-04-10 17:00 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland

Αφιέρωμα στην αρχαία Ελλάδα
2022-05-08 14:00 - 18:00
Αφιέρωμα στην αρχαία Ελλάδα στο Fondation Bodmer την Κυριακή 8 Μαΐου 2022 από τις 14:00 έως τις 18:00.
Συνοπτικό πρόγραμμα:
14:00-15:15 – Πάπυρος και κάλαμος, μια πρώτη εισαγωγή στο ελληνικό αλφάβητο, εργαστήριο για παιδιά και οικογένειες
15:30-16:00 – Διασκευή της απολογίας του Σωκράτη (απόσπασμα της τελικής παράστασης που θα παρουσιαστεί στη Julienne, στο Plan-les-Ouates, από 9 έως 12 Νοεμβρίου 2022). Μια παραγωγή της κομπανίας Un nuage en pantalon με τον Gilles Decorvet και τον Άγγελο Ευστρατίου (στα αρχαία ελληνικά με γαλλικού υπότιτλους).
16:30 – Επίσκεψη αστραπή (20′) του μουσείου με επίκεντρο την αρχαιοελληνική συλλογή με τίτλο Happy end à Ithaque?
17:00 – Επίσκεψη αστραπή (20′) του μουσείου με επίκεντρο την αρχαιοελληνική συλλογή με τίτλο Colossal!
Plus d’informations et programme détaillé
Fondation Martin Bodmer
Route Martin-Bodmer 19
1223 Cologny (GE)

Εορτή της Μητέρας
2022-05-08 14:00 - 18:00

Γιορτή της Άνοιξης και εγκαίνια του Arts-local
2022-05-07 11:00 - 16:30 | Maison de Quartier de la Redoute, Chemin de la Redoute 12, Nyon, 1260, Switzerland
Το Συμβούλιο των νέων της Νυόν (CDJ Nyon) οργανώνει αυτήν την εκδήλωση και καλεί τους κατοίκους της γειτονιάς της Redoute (και όχι μόνο) να γνωρίσουν τον ανακαινισμένο χώρο του Arts-local. Ο σύλλογός μας, οι Italiens de la Côte και η Friperie de la Redoute θα προτείνουν μπουφέ με διάφορες σπεσιαλιτέ.
Στο υπόγειο του κτηρίου, το CDJ Nyon θα υποδεχθεί τους συμμετέχοντες για τα επίσημα εγκαίνια του Arts-local, σε συνεργασία με την πόλη της Νυόν. Σημειώνεται ότι, εξαιτίας της πανδημίας, αυτός ο χώρος 100μ2 δεν πρόλαβε να εγκαινιαστεί μετά το άνοιγμά του το 2019.
Οι συμμετέχοντες θα μπορέσουν να ανακαλύψουν έναν χώρο που διαθέτει όλο τον απαραίτητο εξοπλισμό ώστε τα συγκροτήματα νέων και οι τοπικοί καλλιτέχνες να μπορούν να επικεντρωθούν στην τέχνη και στη μουσική. Ο χώρος αυτός διατίθεται επίσης στο CDJ Nyon για τις συνεδριάσεις του και τις γενικές του συνελεύσεις.
Πλήρες πρόγραμμα και περισσότερες πληροφορίες εδώ (στα γαλλικά).

Απεριτίφ Πάσχα 2022
2022-05-01 17:00 - 19:00
Ο Σύλλογος Ελλήνων Λωζάννης «Η Εστία» οργανώνει ένα απογευματινό apéritif για τον εορτασμό του Πάσχα την Κυριακή 1η Μαίου 2022 και ώρα 17:00 στο Hotel Continental, Place de la Gare 2, 1003 Lausanne.

Πικ-νικ Πρωτομαγιάς
2022-05-01 11:00 - 16:00 | Parc de Vich, Chemin du Giratoire, Vich, Vaud, 1267, Switzerland

Σκηνές από την Οδύσσεια - Η Διαχρονικότητα του Έπους
2022-04-05 18:30 - 20:00
Ο Σύλλογος Ελληνίδων Κυριών Γενεύης σας προσκαλεί σε διάλεξη της
κας Κυριακής Α. Ξυλά
Καθηγήτριας Φιλολόγου
με θέμα:
Σκηνές απο την Οδύσσεια – Η διαχρονικότητα του έπους
Πρόκειται για μια πρόταση επιστροφής στις ρίζες της ποιητικής μας παράδοσης, όπου ζωντανεύουν σκηνές ανθρώπινες, πάντα επίκαιρες πέρα από τόπο και χρόνο. Από τους 12110 στίχους της Οδύσσειας, γίνεται επιλογή λίγων, σημαντικών, σκηνών που προβάλλουν το πανανθρώπινο πνεύμα, αυτό που αποτελεί την βάση του ευρωπαϊκού πολιτισμού μέχρι τις ημέρες μας.
